《将有远行走笔效江西体赠叔嘉》
宋代·陈藻

我非无伴侣，少壮皆黄泉。
独我成小巫，何人呼大禅。
有时欲览月，谁与为飞仙。
萌芽一二辈，世欲辄变迁。
之子略可语，犹之火未燃。
淮浙有同调，已办青鞋钱。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。